CELEX: 62020TN0576
Language: hu
Date: 2020-09-17 00:00:00
Title: T-576/20. sz. ügy: 2020. szeptember 17-én benyújtott kereset – Evropská vodní doprava-sped és társai kontra Parlament és Tanács

2020.12.14.   
            
            
               HU
            
            
               Az Európai Unió Hivatalos Lapja
            
            
               C 433/53
            
         
      2020. szeptember 17-én benyújtott kereset – Evropská vodní doprava-sped és társai kontra Parlament és Tanács
      (T-576/20. sz. ügy)
      (2020/C 433/68)
      Az eljárás nyelve: német
      
         Felek
      
      
         Felperesek: Evropská vodní doprava-sped. s. r. o. (Prága, Cseh Köztársaság), Konakl s. r. o. (Klíčany, Cseh Köztársaság), Eurex AD s. r. o. (Děčín, Cseh Köztársaság), Ladislav Říha (Heřmanov, Cseh Köztársaság), Vladimír Hurych (Ústí nad Labem, Cseh Köztársaság) (képviselő: A. Verny Rechtsanwalt)
      
         Alperesek: Európai Parlament és az Európai Unió Tanácsa
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg a munkavállalók kiküldetéséről szóló 96/71/EK irányelv (1) módosításáról szóló (EU) 2018/957 irányelv (2) alapján elfogadott 561/2006/EK és 165/2014/EU rendelet módosításáról szóló (EU) 2020/1054 rendeletet (3);
               
            
                  —
               
               
                  semmisítse meg a munkavállalók kiküldetéséről szóló 96/71/EK irányelv módosításáról szóló (EU) 2018/957 irányelv alapján elfogadott 1071/2009/EK, 1072/2009/EK és 1024/2012/EU rendelet módosításáról szóló (EU) 2020/1055 rendeletet (4);
               
            
                  —
               
               
                  semmisítse meg a munkavállalók kiküldetéséről szóló 96/71/EK irányelv módosításáról szóló (EU) 2018/957 irányelv alapján elfogadott 96/71/EK és 2014/67/EU irányelv részletes szabályainak megállapításáról, valamint a 2006/22/EK irányelv (5) módosításáról szóló (EU) 2020/1057 irányelvet (6);
               
            
                  —
               
               
                  amennyiben a Törvényszék elfogadhatónak ítéli, a jelen eljárást közös határozathozatal céljából a Törvényszék eljárási szabályzata 68. cikkének analógia útján történő alkalmazásával együttes határozat meghozatala céljából egyesítse a C-626/18. és C-620/18. sz. üggyel;
               
            
                  —
               
               
                  a Törvényszék eljárási szabályzata 87. cikke 2. § -ának megfelelően az Európai Parlamentet és az Európai Unió Tanácsát kötelezze a szükséges költségek megtérítésére.
               
            
         Jogalapok és fontosabb érvek
      
      Keresetük alátámasztása érdekében a felperesek a következő jogalapokra hivatkoznak.
      A keresetlevél első három kereseti kérelme szerint a kereset elsődleges és határidőben előterjesztett tárgyát az Európai Parlamentnek és az Európai Unió Tanácsának azon jogszabályi rendelkezései képezik, amelyek a felperesek állítása szerint hátrányosan megkülönböztetők versenyjogi szempontból, és amelyeket a munkavállalók kiküldetéséről szóló 96/71/EK irányelv módosításáról szóló (EU) 2018/957 irányelv alapján fogadtak el.
      A fent hivatkozott jogszabályi rendelkezések tartalma jelentős mértékben kedvez a közúti fuvarozás ágazatának, az úgynevezett „közúti fuvarozási csomag” formájában, szemben a felperesekre az (EU) 2018/957 irányelv értelmében továbbra is kötelezően alkalmazandó szabályozáshoz képest.
      Másodlagosan a felperesek – csakúgy, mint a C-626/18. sz. eljárásban a Lengyel Köztársaság és a C-626/18. sz. eljárásban Magyarország – részben vagy másodlagosan az (EU) 2018/957 irányelv részleges vagy – másodlagosan – teljes egészében történő megsemmisítését kérik, mivel ez az irányelv képezi a felperesi szolgáltatási ágazat ismertetett hátrányos megkülönböztetésének alapját.
      
         (1)  A munkavállalók szolgáltatások nyújtása keretében történő kiküldetéséről szóló, 1996. december 16-i 96/71/EK európai parlamenti és tanácsi irányelv (HL 1997. L 18., 1. o.).
      
         (2)  A munkavállalók szolgáltatások nyújtása keretében történő kiküldetéséről szóló 96/71/EK irányelv módosításáról szóló 2018. június 28-i (EU) 2018/957 európai parlamenti és tanácsi irányelv (HL 2018. L 173., 16. o.).
      
         (3)  Az 561/2006/EK rendeletnek a maximális napi és heti vezetési időre, a minimum szünetekre, valamint a napi és heti pihenőidőre vonatkozó minimumkövetelmények tekintetében és a 165/2014/EU rendeletnek a menetíró készülékkel történő helymeghatározás tekintetében történő módosításáról szóló, 2020. július 15-i (EU) 2020/1054 európai parlamenti és tanácsi rendelet (HL 2020. L 249., 1. o.).
      
         (4)  Az 1071/2009/EK rendeletnek, az 1072/2009/EK rendeletnek és az 1024/2012/EU rendeletnek a közúti fuvarozási ágazati fejleményekre tekintettel történő módosításáról szóló, 2020. július 15-i (EU) 2020/1055 európai parlamenti és tanácsi rendelet (HL 2020. L 249., 17. o.).
      
         (5)  A közúti szállításra vonatkozó egyes szociális jogszabályokkal kapcsolatos 3820/85/EGK és a 3821/85/EGK tanácsi rendelet végrehajtásának minimumfeltételeiről és a 88/599/EGK tanácsi irányelv hatályon kívül helyezéséről szóló, 2006. március 15-i 2006/22/EK európai parlamenti és tanácsi irányelv (HL 2006. L 102., 35. o.)
      
         (6)  A közúti szállítási ágazatban dolgozó járművezetők kiküldetésére vonatkozó különös szabályoknak a 96/71/EK irányelv és a 2014/67/EU irányelv tekintetében való meghatározásáról, a 2006/22/EK irányelvnek a végrehajtási követelmények tekintetében történő módosításáról, valamint az 1024/2012/EU rendelet módosításáról szóló, 2020. július 15-i (EU) 2020/1057 európai parlamenti és tanácsi irányelv (HL 2020. L 249., 49. o.).